Lesao Lehohla

Archibald Lesao Lehohla (an haife shi a ranar 28 ga watan Yuli 1946)  mataimakin Firayim Minista ne kuma Ministan Harkokin Cikin Gida da Tsaron Jama'a na ƙasar Lesotho.

 Rayuwar farko da ilimi 
An haifi Lehohla a ranar 28 ga watan Yuli 1946 a Mafeteng. A cikin shekarar 1970, Lehohla ya sami digiri na kimiyya daga Jami'ar Botswana, Lesotho da Swaziland (UBLS). A cikin shekarar 1975, ya sami gurbin karatu daga UNESCO don halartar Jami'ar Oxford  a fannin ilimin lissafi. Yayin da yake Oxford, Lehohla ya kammala karatun  digiri na biyu da kuma Master of Arts. "The Lesotho MINISTRY OF HOME AFFAIRS and PUBLIC SAFETY, and of PARLIAMENTARY AFFAIRS - Minister's Profile". lesotho.gov.ls. Archived from the original on 1 December 2008. Retrieved 16 November 2016.

 Sana'a 
Yayin halartar UBLS, Lehohla ya kasance mataimakin mai koyarwa daga shekarun 1970 zuwa 1972. Lehohla ya fara koyarwa a Makarantar Sakandare ta Bereng a shekarun 1975 kuma an ƙara masa girma zuwa shugaban makaranta a shekarar 1977. Lehohla ya kasance a matsayin shugaban makaranta har zuwa shekara ta 1993.

 Siyasa 
An fara zaɓen Lehohla a matsayin ɗan majalisa daga mazaɓar Mafeteng a shekarar 1993 kuma ya zama Ministan Harkokin Cikin Gida "The Lesotho MINISTRY OF HOME AFFAIRS and PUBLIC SAFETY, and of PARLIAMENTARY AFFAIRS - Minister's Profile". lesotho.gov.ls. Archived from the original on 1 December 2008. Retrieved 16 November 2016. a sabuwar gwamnatin Jam'iyyar Basutoland Congress Party. Daga baya ya zama Ministan Sufuri, Wasika da Sadarwa a shekarar 1995.  A watan Mayun 1996 ya zama Ministan Ilimi.  Ya lashe hukuncin kotu da ya ba shi damar sake tsayawa a mazaɓar Mafeteng a zaɓen shekarar 1998 bayan jam’iyyarsa, Lesotho Congress for Democracy (LCD), ta zaɓi wani ɗan takara,  kuma aka sake zaɓe. 

 Mataimakin Firayim Minista 
A ranar 27 ga watan Janairun 2002, an zaɓi Lehohla a matsayin shugaban jam'iyyar Lesotho Congress for Democracy Party.  Wannan matsayi na shugaban jam'iyyar ya kai shi ga samun muƙamin mataimakin firaminista daga baya a zaɓen 'yan majalisa na shekarar 2002.  An cire Lehohla daga muƙaminsa na Ministan Ilimi kuma a maimakon haka ya zama Ministan Harkokin Cikin Gida da Tsaron Jama'a a cikin watan Nuwamba 2004. 

 Manazarta 

Rukuni:Rayayyun mutane
Rukuni:Haifaffun 1946